Polisie red bejaarde van ontstoke hofbetogers | Maroela Media
Polisie red bejaarde van ontstoke hofbetogers
Betogers drom saam om die man terwyl die vrou, heel regs, toekyk. Foto: ANA
'n Bejaarde man wat die opspraakwekkende hofsaak bygewoon het van 'n man wat daarvan beskuldig word dat hy sy ouers se huishulp verkrag en haar glo gedwing het om seksuele dade met sy hond te pleeg, is Dinsdag van 'n groep ontstoke betogers buite die Bronkhorstspruit-landdroshof gered.
Die polisie moes inderhaas ingryp om dié onbekende man van 'n groep ontstoke betogers, in ANC- en EFF-kleredrag, te red toe die man saam met 'n bejaarde vrou uit die hofgebou gestap het.
Die onderonsie het begin toe iemand in EFF-kleredrag 'n foto van die man met sy selfoon geneem het.
Die bejaarde man het hom glo vererg, sy hande rond geswaai en op die EFF-ondersteuner afgestorm asof hy die man wou konfronteer omdat hy 'n foto geneem het.
'n Groep betogers het vinnig die bejaarde man omring, glo rassistiese beledigings gemaak en probeer om hom aan te rand, voordat die polisie tussenbeide getree en die man en vrou na veiligheid geneem het. Die polisie het die man en vrou na hul voertuig oorkant die straat begelei.
Dit was nie dadelik duidelik of die man en vrou die ouers of familie van die 45-jarige beskuldigde is nie. Die bejaarde man was egter nog by alle vorige verrigtinge in dieselfde hof teenwoordig. Hy sit altyd in die voorste ry van die openbare galery, naby die beskuldigdebank.
Sizwe Skhosana, koördineer van die EFF se Tshwane-streek, het die voorval veroordeel en die bejaarde man daarvoor blameer. "Baie mense [in die skare] het foto's van hom geneem, maar hy het besluit om ons lid te konfronteer," het Skhosana gesê.
Die polisie kon nie dadelik vir kommentaar bereik word nie.
Maroela Media het vroeër berig die beskuldigde het na bewering die 41-jarige huishulp in Oktober verlede jaar in 'n kamer in sy ouerhuis in Riamarpark in Bronkhorstspruit, oos van Pretoria, ingesleep en haar tot vroeg die volgende oggend herhaaldelik verkrag, waarna hy glo die hond betrek het.
Hy staan tereg op tien aanklagte, insluitend van verkragting, seksuele aanranding en kwaadwillige saakbeskadiging.
Die man, wie se naam nie genoem mag word voordat hy gepleit het nie, is in November in hegtenis geneem en is sedertdien in aanhouding.
Tydens 'n vorige verskyning in Februarie het dr. Masase Beke, 'n psigiater, gesê sy het tydens voorlopige psigiese assessering, om te bepaal of die man in staat sal wees om verhoor te word, aan die man gevra hoe hy grootgeword het en hy het glo gesê hy het na 'n "spesiale skool gegaan omdat hy gedruip het in normale skole".
"Die beskuldigde het vir my gesê hy weet nie wat het daardie dag gebeur nie, maar dat hy saam met 'n spesifieke vrou geslaap het en dat 'n hond ook later die dag saam met haar geslaap het. Ek het hom gevra hoe 'n hond saam met 'n vrou kan slaap en hy het gesê hy weet nie, ek moet die hond vra," het Beke destyds gesê.
Volgens Beke is die man nie sielsiek nie, maar het wel 'n intellektuele gestremdheid. Sy het aanbeveel dat hy na Weskoppies gestuur word vir verdere evaluasie.
11 beamptes by Jhb-toetssentrums afgedank
Gigaba: 'Ek was nie betrokke by Gupta-transaksies'
Ek wonder wie befonds die betogers. Hulle is by elke hofsaak en laat mens wonder of hierdie mense dalk aanstellings is van dié partye. Anders neem mens aan hulle het verlof ingesit of lewe van SASSA. As dit SASSA wel is dan betaal ons belasting geld hulle om te doen wat hulle doen.
As di rolle in di konfrontasie nou omgeruil was was di wit man laaaankal toe gesluit vi "aanranding mt di doel om ernstig te beseer" maar nou is dit mar praait volgens di EFF en ht fi bejaarde daarvoor gesoek.Kan jul ooit "logies" dink?
Ag shame dit is so hartseer dat ons (EFF) nooit niks doen nie maar almal blameer hulle. Shame!!!
Julle is bekommerd oor die man wat sou met hom gebeur. Wat van die arme vrou en sommer n hond ook gebruik. Nee sies sluit hom toe hy is n gevaar vir die samelewing en gooi die sleutel weg. Hy weet baie goed wat het hy gedoen!!!!